ھەولێری (ژێرزاراوە)
ھەولێری () بەو بنزارە دەگووترێ کە لە شاری ھەولێر و دەور و بەری دێتە ئاخافتن

ھەندێک تێبینی دەربارەی شێوەزاری ھەولێری 
 زۆر بەکەمی پیتی (ڵ) بەکاردێ و زۆربەی جار پیتی (ر) لە شوێنی بەکاردێ بۆ نموونە: دڵ دەبێتە در، یان ماڵ دەبێتە مار.
 زۆرجار ئامرازی پاڵنانی (ی) بەکارنایێ بەڵکو (ێ) لە شوێنی بەکاردێ بۆ نموونە: دڵی من دەبێتە درێ من یان مۆبایلی خۆت دەبێتە مۆبایلێ خۆ
 پاشگری نەناسراوی (ێک) بەکارنایێ بەڵکو (ەک) لە شوێنی بەکاردێ ھەروەکو کرمانجی سەروو بۆ نموونە: ھەندێک دەبێتە ھەندەک یان کەمێک دەبێتە کەمەک/قیچەک
 زۆر جار پیتی (ی) لە شوێنی پیتی (وو) بەکاردێ ھەروەک کرمانجی سەروو بۆ نموونە: وەکوو دەبێتە وەکی یان ڕۆژوو دەبێتە ڕۆژی
 زۆر جار پیتی (ک) بە (چ/Ç) دەخوێندرێتەوە کاتێک پیتی «ی» یان «ێ» لەدوا دێ بۆ نموونە: کیژ بە چیژ دەخوێندرێتەوە
 جیاوازی ڕێزمانی: بوونی «ئۆبلیک کەیس» واتە
جێناوە کەسییە سەربەخۆیەکان لە دەوری بکەر (ئەمن، ئەتوو، ئەو، ئەمە، ئەنگۆ، ئەوان) ن. کە لە ئینگلیزی (I, she, he, you, we, you, they)ن. کاتێ ئەو جێناوە کەسییە سەر بەخۆیانە دەبنە بەرکار، تەواوکەری ناو، یان ئیزافە، لە ھەولێری دەبنە (من، توو، وی، مە، نگۆ، وان) و لە ئینگلیزیش دەبنە (me, him, her, you, us, you, them) ئەو دیاردەیە لە کورمانجیش دەبیندرێ بۆ نموونە:
لە بادینی، و کرمانجی سەرووش ھەمان ڕێسا جێبەجێ دەبن ھەروەک بنزاری ھەولێری. لە دیالێکتی کرمانجی سەروودا، لە دەوری بەرکار، کارای یاریدەدەر، تەواوکەری ناو، جێناوەکان دەبنە (من، تە، وی-وێ، مە، وە-ھەوە، وان). بە نمونە؛
ھەولێری؛ نانەکەی وانم خوارد
کرمانجی؛ من خارنا وان خار.
ھەولێری؛ لۆ وی مەپاڕێوە.
کرمانجی؛ ھیڤیا ژ وی نەکە.

لێرەش لۆمان دەردەکەویتن کە شێوەزاری ھەولێری کاریگەرییەکی گەلەک زۆر لە دیالێکتی کورمانجی/ بادینی وەگرتییە

خانەوادە کۆنەکانی ھەولێر